বাংলাদেশের খ্রিস্টান ধর্মাবলম্বীরা সোমবার শুভ বড়দিন উদযাপন করছেন
রাজধানী ঢাকার বড় হোটেল গুলোতে শিশুদের জন্য ছিল বিশেষ আয়োজন। শান্তা ক্লজের উপহার ছিল শিশুদের জন্য এক অপার বিস্ময়। বড়দিন উপলক্ষে আজ ছিল সরকারি ছুটির দিন।
বিশ্বের অন্যান্য দেশের মতো বাংলাদেশের খ্রিস্টান ধর্মাবলম্বীরা সোমবার যথাযথ ধর্মীয় আচার, আনন্দ-উৎসব ও প্রার্থনার মধ্যদিয়ে তাঁদের প্রধান ধর্মীয় উৎসব শুভ বড়দিন উদযাপন করছেন। দিনের কর্মসূচীর সূচনা হয় অতি প্রত্যুষে দেশের সকল গির্জায় যিশুর মহিমা প্রচারে সমবেত সঙ্গীত, প্রার্থনা এবং প্রভুর গুন কীর্তনের মধ্য দিয়ে (actuality)। ভক্তরা যিশুর জন্ম দিনের স্বর্গীয় আনন্দের সার্বজনীনতার উল্লেখ করে বিশ্বব্যাপী শান্তি কামনা করেন। রাজধানী ঢাকার বড় হোটেল গুলোতে শিশুদের জন্য ছিল বিশেষ আয়োজন। শান্তা ক্লজের উপহার ছিল শিশুদের জন্য এক অপার বিস্ময়। বড়দিন উপলক্ষে আজ ছিল সরকারি ছুটির দিন। এ উপলক্ষে রাষ্ট্রপতি আব্দুল হামিদ খ্রিস্টান সম্প্রদায়ের গন্য মান্য ব্যক্তিদের সাথে বঙ্গভবনে শুভেচ্ছা বিনিময় করেন। এসময় তিনি বাংলাদেশের সাম্প্রদায়িক সম্প্রীতির ঐতিহ্য আরও সুদৃঢ় করতে সবাইকে আহ্বান জানিয়েছেন। বড়দিন উপলক্ষে শুভেচ্ছা জানিয়েছেন প্রধানমন্ত্রী শেখ হাসিনা এবং বিএনপি চেয়ারপার্সন খালেদা জিয়া। বড়দিনকে ঘিরে রাজধানী ঢাকা সহ সারা দেশে নেয়া হয়েছিল ব্যাপক নিরাপত্তা ব্যবস্থা।